T ร่วงเกือบ 18% หลัง mai ปลด SP เช้าวันนี้
T หรือชื่อเดิม (TIES) : ร่วงเกือบ 18% ณ เวลา 10.28 น. ราคาอยู่ที่ 0.23 บ. ลบ 0.05 บ. หรือ 17.86% สูงสุดที่ 0.28 บ. ต่ำสุดที่ 0.22 บ. มูลค่าซื้อขายที่ 41.49 ลบ. โดยเช้าวันนี้ (14 ก.ค.) ตลาด mai ได้ปลดเครื่องหมาย “SP” หุ้น T หลังจากบริษัทได้ส่งงบการเงิน Q1/58 เรียบร้อยแล้ว
14 ก.ค. 2558

ผู้สื่อข่าวรายงานว่า ราคาหุ้นบริษัท ไทยบริการอุตสาหกรรมและวิศวกรรม จำกัด (มหาชน) หรือ T ณ เวลา 10.28น. ราคาอยู่ที่ 0.23 บาท ลบ 0.05 บาท หรือ 17.86% สูงสุดที่ 0.28 บาท ต่ำสุดที่ 0.22 บาท มูลค่าซื้อขายที่ 41.49 ล้านบาท ขณะที่ดัชนีตลาดหุ้นไทยโดยรวมบวก 0.11%
โดยปัจจัยที่ส่งผลให้ราคาหุ้นมีการปรับตัวลงแรง คาดว่ามาจากแรงขายของนักลงทุน เนื่องจากในวันนี้ ตลาดหลักทรัพย์ เอ็ม เอ ไอ (mai) ได้ปลดเครื่องหมาย SP หลักทรัพย์ T รอบเช้าวันนี้ (14 ก.ค.)
อนึ่งตลาดหลักทรัพย์ เอ็ม เอ ไอ ได้ขึ้นเครื่องหมาย SP (Suspension) หลักทรัพย์ของ T เนื่องจากบริษัทไม่สามารถนำส่งงบการเงินไตรมาสที่ 1 สิ้นสุดวันที่ 31 มีนาคม 2558 ได้ภายในระยะเวลาที่กำหนด
ทั้งนี้ เมื่อ T ได้นำส่งงบการเงินไตรมาสที่ 1 สิ้นสุดวันที่ 31 มีนาคม 2558 มายังตลาดหลักทรัพย์ เอ็ม เอ ไอ ในเช้าวันนี้แล้ว จึงปลดเครื่องหมาย “SP” หลักทรัพย์ของ T ตั้งแต่การซื้อขายหลักทรัพย์รอบเช้าของวันที่ 14 กรกฎาคม 2558 เป็นต้นไป
อนึ่ง บริษัท ไทยบริการอุตสาหกรรมและวิศวกรรม จำกัด (มหาชน) ได้เปลี่ยนชื่อย่อมาเป็น T จากเดิมคือ TIES